**ИТГЭМЖЛЭЛ ОЛГОХ ЖУРАМ**

### Нэг. Ерөнхий зүйл

* 1. Энэхүү журмаар "Монголын хөрөнгийн бирж" ХК /цаашид "Бирж" гэх/-иар арилжаалах уул уурхайн бүтээгдэхүүний агуулах, терминал, тээвэр логистик, шинжилгээний лабораторийг бүртгэх, итгэмжлэл олгох, хяналт тавих, түдгэлзүүлэх, цуцлахтай холбоотой харилцааг зохицуулна.
	2. Энэхүү журам нь Монгол Улсын холбогдох хууль тогтоомж, тэдгээрт нийцүүлэн гаргасан дүрэм, журмын хүрээнд мөрдөгдөнө
	3. Энэ журмын хүрээнд хэрэглэсэн дараах нэр томьёог дор дурдсан утгаар ойлгоно.
		1. “Итгэмжлэгдсэн этгээд” гэж Монгол Улсын нутаг дэвсгэр дээр үүсгэн байгуулагдсан, зохих тусгай зөвшөөрлийн үндсэн дээр үйл ажиллагаа эрхэлж байгаа, Биржээс тогтоосон шалгуур, нөхцөл шаардлагыг ханган бүртгүүлж, гэрээ байгуулсан агуулах, шинжилгээний лаборатори болон тээвэрлэлтийн ажил, үйлчилгээ эрхлэгч хуулийн этгээдийг;
		2. “Биржээс итгэмжлэл олгох” гэдгийг Биржээс тогтоосон шалгуур, нөхцөл шаардлагыг хангасан аж ахуйн нэгжид эрх олгохыг;
		3. “Тохиромжтой этгээд” Монгол Улсын Компанийн тухай хууль, Үнэт цаасны зах зээлийн тухай хууль болон Санхүүгийн зохицуулах хорооноос тогтоосон тохиромжтой этгээдийн шаардлагыг хангасан этгээдийг;
		4. “Гэнэтийн шалгалт” гэж хөндлөнгийн этгээдийн мэдээлэл, Биржид ирүүлсэн үндэслэл бүхий хүсэлт, өргөдөл гомдол, удирдлагаас өгсөн үүрэг даалгавар, итгэмжлэгдсэн этгээдийн үйл ажиллагааг алсаас хянах явцад илэрсэн зөрчил, сэжиг бүхий тохиолдол зэрэгт үндэслэн хийх шалгалтыг;
		5. “Агуулах” гэж Биржээр арилжигдах уул уухайн бүтээгдэхүүнийг хадгалах зориулалт бүхий агуулахын барилга, байгууламж, талбай, чингэлэг терминал зэргийг;
		6. “Агуулахын баримт” гэж тодорхой бүтээгдэхүүн, түүхий эд итгэмжлэгдсэн агуулахын үйл ажиллагаа эрхлэгчийн агуулах, чингэлэг терминалд хадгалагдаж байгааг баталгаажуулах баримт бичгийг тус тус ойлгоно.
	4. Биржээр арилжаалагдах, арилжигдсан уул уурхайн бүтээгдэхүүн нь зөвхөн биржийн итгэмжлэгдсэн агуулах, чингэлэг терминалд байршиж, тээвэр логистикийн компаниар тээвэрлэгдэж, сорилтын лабораторид шинжилгээ өгнө.

### Хоёр. Итгэмжлэл олгох, бүртгэх

1. Бирж нь энэхүү журамд заасан шалгуур, нөхцөл, шаардлага хангасан Монгол Улсын хуулийн этгээдэд үйл ажиллагааны чиглэлийг нь харгалзан дараах төрлийн итгэмжлэл олгоно. Үүнд:
	* 1. агуулах, чингэлэг терминалын итгэмжлэл;
		2. лабораторийн итгэмжлэл;
		3. тээвэрлэгчийн итгэмжлэл.
2. Нэг этгээдэд энэ зүйлийн 2.1-д заасан итгэмжлэлийг давхардуулан олгож болно.
3. Итгэмжлэл хүссэн хуулийн этгээд нь Итгэмжлэл хүссэн албан хүсэлтээ дараах бичиг баримтын хамт цаасаар болон цахимаар Биржид хүргүүлнэ: Үүнд:
	* 1. Үнэн зөв, бүрэн бөглөсөн Итгэмжлэл хүссэн өргөдлийн маягт, түүнд туссан мэдээллийг нотлох баримт (Нэгдүгээр хавсралт);
		2. Аж ахуйн нэгжийн итгэмжлэл хүссэн үйл ажиллагаа явуулахаар тусгасан улсын бүртгэлийн гэрчилгээний нотариатаар гэрчлүүлсэн хуулбар;
		3. Итгэмжлэл хүсэгч этгээдийн дүрмийн нотариатаар гэрчлүүлсэн хуулбар;
		4. Ажил үйлчилгээ эрхлэх тусгай зөвшөөрлийн гэрчилгээний нотариатаар гэрчлүүлсэн хуулбар;
		5. Энэ журмын хүрээнд тодорхойлсон шалгуур, нөхцөл шаардлагуудыг хангасан болохыг нотлох бичиг баримт эсхүл уул уурхайн бүтээгдэхүүн Худалдагч (цаашид “Худалдагч” гэх)-аас энэхүү шаардлагыг хангасан болохыг тодорхойлсон бичиг;
		6. Уул уурхайн бүтээгдэхүүн Худалдагч талтай байгуулсан бүтээгдэхүүн хадгалах, тээвэрлэх, сорилт гүйцэтгүүлэхтэй холбоотой гэрээний нотариатаар гэрчлүүлсэн хуулбар;
		7. Энэ журмын 7.1-д заасан үйлчилгээний хөлс төлсөн баримт;
4. Биржээс шаардлагатай тохиолдолд нэмэлт тодруулга, баримт бичиг шаардаж болно.
5. Бичиг баримтын бүрдэл бүрэн хангагдсан өдрөөс хойш ажлын 20 өдрийн дотор зохих шалгалтыг хийж, итгэмжлэл олгох эсэх талаар шийдвэр гаргана.
6. Энэ журмын 2.5-д заасан шийдвэр гаргахад нэмэлт баримт бичиг, хөндлөнгийн байгууллага, мэргэжилтний дүгнэлт гаргуулах шаардлагатай тохиолдолд шийдвэр гаргах хугацааг ажлын 15 хүртэл өдрөөр сунгана.
7. Хүсэлт гаргасан этгээдэд итгэмжлэлий олгох эсэх, хугацааг сунгах, түдгэлзүүлэх, цуцлахтай холбоотой асуудлаар хийсэн шалгалтын тайлан, дүгнэлт, саналыг Захирлуудын зөвлөлийн хуралдаанаар хэлэлцүүлэх ба хуралдааны шийдвэрийг үндэслэн Биржийн Гүйцэтгэх захирлын тушаалаар итгэмжлэл олгоно.
8. Итгэмжлэлийг биржийн гүйцэтгэх захирлын тушаалаар 1 жилийн хугацаатай олгоно.
9. Дараах тохиолдолд итгэмжлэл хүссэн этгээдийн хүсэлтийг буцааж, итгэмжлэл олгохоос татгалзана. Үүнд:
	* 1. Итгэмжлэл хүссэн өргөдөл, бичиг баримтыг энэ журмын дагуу гаргаагүй;
		2. Итгэмжлэл хүсэгч, эсхүл түүний гаргасан хүсэлт, түүнд хавсаргасан бичиг баримт нь энэ журмаар тогтоосон шалгуур, нөхцөл, шаардлагыг хангаагүй;
		3. Өргөдлийн маягт, түүнд хавсаргасан бичиг баримтын мэдээлэл хоорондоо зөрүүтэй, худал, төөрөгдүүлсэн, алдаатай;
		4. Итгэмжлэл хүсэгч нь сүүлийн хоёр жилийн байдлаар Биржийн арилжаанд оролцох ажиллагаатай холбоотой зөрчил үүсгээгүй байх;
		5. Энэхүү журмын 2.4.6-д заасан гэрээний хүчинтэй хугацаа дуусгавар болох нөхцөл бүрдсэн;
		6. Шаардлагатай нэмэлт мэдээлэл, бичиг баримтыг бүрэн гаргаж өгөөгүй;
10. Хүсэлт гаргагч нь итгэмжлэл олгохоос татгалзсан тухай Биржийн шийдвэрийг эс зөвшөөрвөл Биржийн маргаан таслах зөвлөлд гомдол гаргах эрхтэй.
11. Бирж нь итгэмжлэл олгогдсон этгээдийн бүртгэлийг хөтлөх ба тэдгээрийн жагсаалтыг цахим хуудаст байршуулна.
12. Итгэмжлэл олгохоос татгалзсан тухай шийдвэр гарснаас хойш ажлын гурван өдрийн дотор хүсэлт гаргагчид бичгээр болон цахимаар мэдэгдэнэ.

### Гурав. Итгэмжлэл олгоход тавигдах шалгуур, нөхцөл шаардлага

* 1. Агуулах, чингэлэг терминалын итгэмжлэл хүсэгч нь дараах шалгуур, нөхцөл шаардлага хангасан болохыг итгэмжлэл хүсэгч ба уул уурхайн бүтээгдэхүүн худалдагч талаас тодорхойлсон байна. Үүнд:
		1. Монгол Улсад бүртгэлтэй хуулийн этгээд байх,
		2. Ажил үйлчилгээ эрхлэхэд шаардагдах тусгай зөвшөөрлийн хугацаа хүчинтэй, хэвийн байх;
		3. Харгалзах чиглэлээр сүүлийн 3 жил тасралтгүй үйл ажиллагаа явуулсан байх;
		4. Сүүлийн 3 жилийн санхүүгийн тайлан нь Олон улсын нягтлан бодох бүртгэлийн стандартын дагуу үнэн зөв бэлтгэгдэж, сүүлийн 1 жилийн санхүүгийн тайланг заавал аудитын байгууллагаар шалгуулж, дүгнэлт гаргуулсан байх;
		5. Монгол улсын гаалийн асуудал эрхэлсэн төрийн захиргааны байгууллагаас гаалийн баталгаат агуулахын үйл ажиллагаа эрхлэх, гаалийн хяналтын бүс тогтоох талаар олгосон зөвшөөрөл бүхий хуулийн этгээд байх;
		6. Биржээс шаардсан бусад шаардлага.
	2. Тээвэрлэгчийн итгэмжлэл хүсэгч нь дараах шалгуур, нөхцөл шаардлага хангасан болохыг итгэмжлэл хүсэгч ба уул уурхайн бүтээгдэхүүн худалдагч талаас тодорхойлсон байна. Үүнд:
		1. Тээвэрлэгчийн итгэмжлэл хүсэгч этгээд нь энэхүү журмын 3.1.1-3.1.4 заалтын шаардлагыг хангасан байх;
		2. Олборлолтын үйл ажиллагаа эрхлэгч, гадаад улсын боомт хүргэлтийн нөхцөлтэй гэрээгээр бүтээгдэхүүн арилжаалсан аж ахуйн нэгжээс ачаа тээврийн хэрэгслийн хил нэвтрэх С төрлийн зорчих зөвшөөрлийг гаргуулан авсан бөгөөд зөвшөөрөл олгогч этгээдтэй улс хооронд ачаа тээвэрлэлт гүйцэтгэхтэй холбоотой Тээвэрлэлтийн хариуцлагын гэрээг байгуулсан байх;
		3. Тээвэрлэлтийн явцад бүтээгдэхүүний бүрэн бүтэн байдал, чанарт төдийгүй зорчигч, гуравдагч этгээдийн амь нас, эрүүл мэнд зэрэгт учирч болзошгүй эрсдэлийг бууруулах зорилгоор ачаа, тээврийн хэрэгслийн бүрэн даатгалд хамрагдсан байх;
		4. Биржээс шаардсан бусад шаардлага.
	3. Лабораторийн итгэмжлэл хүсэгч нь дараах шалгуур, нөхцөл шаардлага хангасан байна. Үүнд:
		1. Сорилын лабораторийн итгэмжлэл хүсэгч этгээд нь энэхүү журмын 3.1.1-3.1.4 заалтын шаардлагыг хангасан байх;
		2. Сорилтын лаборатори нь ISO/IEC 17025:2017 (MNS ISO/IEC 17025:2018) стандартын шаардлагыг хангасан, Монгол улсын үндэсний итгэмжлэлийн төв ( хуучнаар Стандарт, хэмжил зүйн газар)-өөс олгосон холбогдох сорилт гүйцэтгэх итгэмжлэлтэй байх;
		3. Сорилт, шинжилгээний үндсэн үйл ажиллагаа буюу сорилтыг гүйцэтгэхдээ олон улсын болон үндэсний стандарт, арга, баримт бичгийг хэргэлдэг байх ба тэдгээр нь зохих эрх бүхий байгууллагад бүртгэгдсэн, зөвшөөрөгдсөн, итгэмжлэгдсэн байх;
		4. Сорилтын үр дүнг захиалагч, бүтээгдэхүүн худалдан авагч, агуулахын үйл ажиллагаа эрхлэгч, тээвэрлэлтийн компани, Биржийн гишүүн брокер, Арилжаа зохион байгуулагч, зохицуулалт ба хяналтын байгууллагаас тус тус хараат бус, бие даасан байх;
		5. Сорилтыг стандарт, эрх бүхий байгууллагаас баталсан аргачлалын дагуу явуулах, зориулалтын өндөр нарийвчлал бүхий баталгаатай багаж, тоног төхөөрөмж, технологитой байх;
		6. Багаж, тоног төхөөрөмж нь хэвийн найдвартай ажиллагаатай болохыг мэргэжлийн этгээдээр шалгуулж, тодорхойлуулсан байх;
		7. Үйл ажиллагаа эрхлэх мэргэшсэн боловсон хүчинтэй байх ба мэргэжлийн хариуцлагын даатгалд албан тушаалтыг хамруулсан байх;
		8. Сорилт явуулахад шаардагдах стандарт, аргачлал, стандартчилсан загвар, холбогдох бусад материалыг хүрэлцэхүйц хэмжээгээр бүрдүүлсэн байх;
		9. Сорилт явуулах нөхцөл, орчныг холбогдох стандартын дагуу хангасан;
		10. Сорилтын үр дүнгийн үнэн зөв, найдвартай байдлыг хангах чанарын гарын авлагатай байх;
		11. Лаборатори нь үйл ажиллагааны зардлаа нөхөх хэмжээний орлого олж, сүүлийн санхүүгийн тайлангаар ашигтай ажилласан байх;
		12. Татвар, хөдөлмөр эрхлэлт, аюулгүй ажиллагаа, нууц хадгалалт, зэрэг үйлчилгээтэй холбоотой холбогдох хууль тогтоомжийг дагаж мөрддөг бөгөөд дотоод үйл ажиллагааны дүрэм, журмыг баталсан байх;
		13. Сорилтын шинжилгээний үр дүн, түүнд тусгагдсан бүтээгдэхүүн, түүхий эдийн талаарх мэдээллийг Биржийн арилжаанд оролцогч бусад талуудтай солилцох асуудлыг шийдсэн программ, хангамж буюу мэдээллийн системтэй байх,
		14. Биржээс шаардсан бусад шаардлага.

3.4. Энэхүү журмын 3.1-3.3-д заасан этгээд нь Биржээс олгосон итгэмжлэл хүчинтэй байх хугацаанд дараах шаардлагыг хангаж ажиллана:

* + 1. Энэхүү журамд заасан харгалзах үйл ажиллагааны чиглэлийн шалгуур, нөхцөл шаардлагыг тогтмол хангаж ажиллах ба жил тутамд шалгуурыг ханган ажиллаж байгаа талаар тайланг, нотлох баримтын хамт 3 дугаар сарын 1-ний дотор Биржид ирүүлэх;
		2. Монгол Улсын уул уурхайн бүтээгдэхүүний биржийн тухай хууль, тогтоомж, түүнтэй уялдан гарсан журам, зааварт туссан зах зээлд оролцогчдын өмнө хүлээсэн үүргээ бүрэн биелүүлж ажиллах;
		3. Итгэмжлэгдсэн этгээдийн хуульд заасан болон Санхүүгийн Зохицуулах Хороо, Биржээс шаардлагатай гэж үзсэн мэдээ, мэдээллийг олон нийтэд болон уул уурхайн бүтээгдэхүүний түүхий эдийн арилжаанд оролцогч талуудад хүргэх;

### Дөрөв. Үндсэн чиг, үүрэг

**A.Итгэмжлэгдсэн агуулахын үндсэн чиг, үүрэг**

* 1. Итгэмжлэл олгогдсон агуулах, терминалын үйл ажиллагаа эрхлэгч нь бүтээгдэхүүн, түүхий эдийг биржээр арилжигдахаас өмнө дараах ажлыг хийж гүйцэтгэнэ. Үүнд:
		1. Агуулах, терминал нь биржээс итгэмжлэгдсэн авто болон төмөр замын компаниудтай гэрээтэй ажиллана.
		2. Арилжааны гэрээнд оролцсон талуудын гэрээний үндсэн дээр уул уурхайн бүтээгдэхүүн худалдагч талаас худалдан авагч тал руу тээвэрлэн ирсэн бүтээгдэхүүнийг хүлээн авна.
		3. Бүтээгдэхүүний тоо хэмжээ болон чанар, стандарт шаардлагын талаарх шинжилгээний баримт бичгийг уг бүтээгдэхүүнийг олборлосон уурхайгаас цахим хэлбэрээр урьдчилан хүлээн авна.
		4. Агуулахын баримт бүрдүүлэлттэй холбоотой дотоод үйл ажиллагаандаа хэрэглэдэг дүрэм журам, системтэй байх ба дараах зүйлсийг тусгасан байвал зохино:
			1. Шинжилгээний баримт бичигт тусгагдсан бүтээгдэхүүнийг чанарын ангиллын дагуу ангилж, чанар болон тоо хэмжээгээр нь агуулахад жинлэн, бүртгэж хүлээн авах ба “Агуулахын баримт” үйлдэнэ.
			2. Агуулахын баримтад бүтээгдэхүүн, түүхий эдийн нэр, код, худалдагчийн нэр, цэвэр, бохир жин, хүлээн авч, буулгасан огноо, бүтээгдэхүүн, итгэмжлэгдсэн агуулахын дугаар, хариуцсан ажилтны талаарх мэдээлэл тодорхой тусгагдсан байна.
		5. Агуулах нь шинжилгээний баримт бичигт тусгагдсан бүтээгдэхүүнийг чанарын ангиллын дагуу ангилж, чанар болон тоо хэмжээгээр нь агуулахад бүртгэж хүлээн авах ба шаардлагатай тохиолдолд бүтээгдэхүүний чанарт шинжилгээний лабораториор шинжилгээ хийлгэнэ.
		6. Бүтээгдэхүүний дээжийг биржийн итгэмжлэгдсэн лабораторид илгээж, дүгнэлт гаргуулан авна.
		7. Бүтээгдэхүүн, түүхий эдийг тээвэрлэн ирсэн тээвэрлэгч этгээд, түүний тээвэрлэх нөхцөл, хугацааны талаарх мэдээллийг бэлтгэн, биржид хүргүүлнэ.
		8. Бүртгэж авсан бүтээгдэхүүний тоо хэмжээ, чанар, байршил, тордолт, чанарын хамгаалалт хийсэн, боловсруулалт хийсэн, хүлээлгэн өгсөн талаарх агуулахын бүртгэлийн мэдээллийг тогтмол хөтөлж, биржид хүргүүлнэ.
		9. Агуулахад хүлээн авсан бүтээгдэхүүний тоо хэмжээ, чанар, хэлцлийн үнэ, худалдааны нөхцөл, арилжаалах өдрийн талаарх захиалгын мэдээг биржийн арилжааны системд бүртгэнэ.
		10. Монгол Улсын холбогдох стандартын дагуу бүтээгдэхүүн, түүхий эдэд анхан шатны тордолт, чанарын хамгаалалт хийж болно. /MNS5094:2013, MNS0215:2018/
	2. Агуулахын программд худалдагчийн бүтээгдэхүүн, түүхий эдийн хөдөлгөөнийг үнэн зөв хөтөлнө.
	3. Бүтээгдэхүүн, түүхий эдийг тээвэрлэгч этгээдэд хүлээлгэн өгч, ачна.
	4. Итгэмжлэгдсэн агуулахын үйл ажиллагаа эрхлэгч нь биржийн гишүүн брокер, хяналтын байгууллага, биржээс итгэмжлэл авсан тээвэр, логистик, шинжилгээний лаборатори болон бусад оролцогч этгээдтэй хамтран ажиллах бөгөөд биржийн арилжааны платформ, мэдээллийн нэгдсэн сантай холбогдсон байна.
	5. Итгэмжлэгдсэн агуулах нь хадгалалтын хугацаанд бүтээгдэхүүний чанарыг алдагдуулахгүй байх, үйлчлүүлэгчийг хохироохгүй байх нөхцөлийг хангаж ажиллана.
	6. Агуулахад ирсэн уул уурхайн бүтээгдэхүүн нь арилжааны хэлцэлд тусгагдсан нөхцөлүүдийг хангасан эсэхийг итгэмжлэгдсэн агуулахын үйл ажиллагаа эрхлэгч нь дахин хянаж, бүтээгдэхүүнийг агуулахад хүлээн авч, хадгалж байгаа талаарх баримт бичигт гарын үсэг зурж, тамга тэмдгээр баримтжуулна.
	7. Энэхүү журмын 4.6-д заасан хянан, баримтжуулах ажиллагаанд дараах асуудлыг хамруулна:
		1. тээвэрлэж ирэхдээ тээвэрлэлтийн горим шаардлага хангасан эсэх,
		2. тээвэрлэгдэж ирсэн бүтээгдэхүүний тоо хэмжээ, чанар нь тохирч байгаа эсэх,
		3. лац, тэмдгэлгээ өөрчлөгдөөгүй, хөндөгдөөгүй байгаа эсэх,
		4. арилжааны гэрээ, хэлцлийн дагуу бүтээгдэхүүнийг ирүүлж байгаа тохиолдолд гэрээнд тусгагдсан нөхцөл шаардлага тохирч байгаа эсэх,
	8. Бүтээгдэхүүн хүлээж авахад Биржийн гишүүн брокер, агуулахын үйл ажиллагаа эрхлэгч, терминалын хүлээн авагч /нярав/ болон чанар шалгагч нар байлцана.
	9. Агуулах, терминалд хадгалах зардлыг бүтээгдэхүүн хадгалуулагч буюу уул уурхайн түүхий эд худалдагч эсхүл гишүүн брокер хариуцах ба хадгалалтын зардлыг хадгалах хугацаа ба бусад нөхцөл байдлыг харгалзан Биржтэй зөвшилцсөний үндсэн дээр Агуулахын үйл ажиллагаа эрхлэгч тогтооно.
	10. Агуулахын үйл ажиллагаа эрхлэгч нь бүтээгдэхүүнийг хадгалахтай холбоотой зардал, хөлс, төлбөрийн хэмжээг тогтоохдоо үндэслэл бүхий тооцоолол судалгаанд болон зардалд тулгуурласан байна.
	11. Биржийн гишүүн брокер нь өөрийн агуулахтай, эсвэл хамтрах, түрээслэх замаар биржээс тогтоосон агуулах, чингэлэг терминалын стандарт шаардлага хангасан, биржээр арилжаалагдаж байгаа бүтээгдэхүүнийг хадгалах зориулалт бүхий биржээс итгэмжлэл авсан агуулахтай байж болно.

**Б. Итгэмжлэгдсэн тээвэрлэгчийн үндсэн чиг, үүрэг**

* 1. Биржээр арилжаалагдах болон арилжаалагдсан бүтээгдэхүүнийг итгэмжлэгдсэн агуулахад хүргэх, агуулахаас худалдан авагчид хүргэхтэй холбоотой тээвэрлэлтийн асуудлыг биржээс итгэмжлэл авсан, агуулахад бүртгэлтэй, биржийн арилжааны гэрээнд тусгагдсан Тээвэрлэлтийн үйл ажиллагаа эрхлэгч этгээд хариуцна.
	2. Биржийн гишүүн брокер нь өөрөө дангаараа болон энэхүү журмын 4.12-т заасан итгэмжлэгдсэн тээврийн компаниудаар дамжуулан тээвэрлэлтийг гүйцэтгүүлж болно.
	3. Тээвэрлэлтийн үйл ажиллагаа эрхлэгч нь агуулах, терминалаас илгээсэн бүтээгдэхүүнийг биржийн арилжааны гэрээнд тусгасан газар аюулгүй, баталгаатай хүргэж өгөх үүрэг хүлээх ба бүтээгдэхүүн, түүхий эдийг хүлээлцсэн баримт үйлдэх хүртэл хугацаанд тээвэрлэж буй бүтээгдэхүүний чанар, хэмжээ, бүрэн бүтэн байдлыг хариуцна.
	4. Тээвэрлэлтэй холбоотой асуудлаар арилжаанд оролцогч талуудад хохирол үссэн тохиолдолд хариуцлагыг итгэмжлэгдсэн тээврийн компани хүлээнэ.
	5. Уул уурхайн бүтээгдэхүүнийг тээвэрлэх тээврийн стандарт нөхцөлийг Биржээс тогтоож болно.
	6. Хүргэлт хийх авто тээврийн хэрэгслийн жолоочийн хаалганы төв хэсэг, урд шилний баруун дээд буланд “Итгэмжлэгдсэн тээврийн хэрэгслийн таних тэмдэг”-ийг байрлуулна.
	7. Итгэмжлэгдсэн тээвэрлэлтийн үйл ажиллагаа эрхлэгч нь Биржээр арилжигдсан бүтээгдэхүүн, түүхий эдийг худалдан авсан харилцагчтай ачилт, буулгалт, маршрут, тээвэрлэлтийн нөхцөлийг тохирч, холбогдох хуульд нийцсэн Тээвэрлэлтийн гэрээг байгуулсан байна.
	8. Төмөр замаар тээвэрлэлт хийгдэх тохиолдолд тээвэрлэлт хийгдэх нөхцөл, хугацаа, давтамж, квот, маршрут, үнэ хөлс зэргийг урьдчилан тохиролцсон гэрээг Төмөр замын үйл ажиллагаа эрхлэгч этгээдтэй хийсэн байна.
	9. Тээвэрлэлтийн ажил, үйлчилгээг зөвхөн тухайн ангиллын мэргэшсэн жолоочоор гүйцэтгүүлнэ.
	10. Уул уурхайн бүтээгдэхүүнийг тээвэрлэж явах хугацаанд байгалийн гамшиг, давагдашгүй хүчин зүйлсийн нөлөөгөөр эрсдэл учирвал гэрээнд тусгагдсан нөхцөлөөр шийдэгдэнэ.
	11. Уул уурхайн бүтээгдэхүүнийг хүргэж өгөх өдрийг Биржээр арилжигдах бүтээгдэхүүний гэрээнд тодорхой тусгасан байна.

**В. Итгэмжлэгдсэн лабораторийн үндсэн чиг, үүрэг**

* 1. Уул уурхайн бүтээгдэхүүний дээжид лабораторийн шинжилгээ хийж, хянан баталгаажуулах ажиллагааг буюу биржээр арилжаалах бүтээгдэхүүний чанар, стандартын баталгаажуулалтыг биржээс итгэмжлэл олгосон Сорилын лаборатори хариуцан гүйцэтгэнэ.
	2. Итгэмжлэгдсэн лаборатори нь бүтээгдэхүүн, түүхий эдийн нэр төрөлд тохирох Монгол Улс болон олон улсын холбогдох стандарт арга, аргачлалаар зөвхөн итгэмжлэлийн хүрээндээ хамрагдах сорилт, шинжилгээг хийж баталгаажуулна.
	3. Сорилтын лаборатори нь сорилтын үр дүнг бие даасан, хараат бус байдлаар гаргаж, зохих этгээдэд олгоно.
	4. Биржээр арилжаалах бүтээгдэхүүнийг шинжилгээнд хамруулахын тулд биржээр арилжаалахаас өмнө уул, уурхайн бүтээгдэхүүнийг агуулахад оруулсны дараа 4.1.3-д заасан үзүүлэлтийг хянах зорилгоор хөндлөнгийн мэргэжлийн байгууллагаар дээж авахуулж, биржийн итгэмжлэгдсэн лабораторийн шинжилгээнд хамруулна.
	5. Дээж авах хөндлөнгийн мэргэжлийн байгууллага нь олон улсын болон Монгол улсын холбогдох стандартын дагуу тухай барааг бүрэн төлөөлөхүйц дээжийг авч, үүнтэй холбогдох хариуцлагыг хүлээнэ.
	6. Энэхүү журмын 4.25-д заасан сорилтын дүнд лабораторийн нэр, лого, дээжийн мэдээлэл, сорилт шинжилгээг гүйцэтгэсэн стандарт, шинжилгээ хийсэн үзүүлэлт, тухайн бүтээгдэхүүн, түүхий эдийн зөвшөөрөгдөх хэмжээ, хэмжих нэгж, гарсан үр дүн зэрэг мэдээллүүдийг багтаасан байна.
	7. Итгэмжлэгдсэн лаборатори нь төрийн болон хувийн хэвшлийн этгээд байх бөгөөд олон улсын мэргэшсэн лаборатори, түүний салбар нэгж байж болно.
	8. Бүтээгдэхүүний чанартай холбоотой асуудал гарсан тохиолдолд биржээс итгэмжлэгдсэн лаборатори, түүнээс томилогдсон чанар шалгагч хариуцлага хүлээнэ.
	9. Энэхүү журмын 4.28-д дурдсан нөхцөл бүрдсэн тохиолдолд дээж, сорьцыг дараагийн шатлалын лабораториор сорилтын шинжилгээг гүйцэтгүүлж, баталгаажуулж болох ба түүнтэй холбоотой гарах зардлыг итгэмжлэгдсэн лаборатори бүрэн хариуцна.
	10. Сорилтын лаборатори нь ур чадварыг үнэлэх чиглэлээр сорилт явуулахаар итгэмжлэгдсэн байгууллагаар сорилт гүйцэтгэх ур чадвараа жилд нэгээс доошгүй удаа тогтоолгож байна.
	11. Итгэмжлэгдсэн лаборатори нь шинжилгээнд дээж авсан, шинжилгээ хийсэн, шинжилгээний хариу өгсөн, дээж хадгалсан болон устгасан тухай бүртгэлийг хөтлөх бөгөөд шинжилгээнд хамруулсан бүтээгдэхүүн, түүхий эдийн нэгдсэн мэдээ, тайланг сар бүр Биржид цахимаар болон цаасаар хүргүүлнэ.
	12. Биржийн мэдээллийн нэгдсэн санд сорьцын дүн, шинжилгээний мэдээллийг тухай бүр байршуулна.
	13. Итгэмжлэгдсэн лабораторийн үйл ажиллагаа эрхлэгч нь биржийн гишүүн брокер, хяналтын байгууллага, биржээс итгэмжлэл авсан тээвэр, логистик, агуулах, терминал болон бусад оролцогч этгээдтэй хамтран ажиллана.
	14. Лабораторийн үйл ажиллагаа эрхлэгч нь уул уурхайн түүхий эдийн бүтээгдэхүүний сорилт, шинжилгээний ажиллагааг хийж гүйцэтгэхтэй холбоотой хүлээн авах үнэ, хөлс, төлбөрийн хэмжээг тогтоохдоо үндэслэл бүхий тооцоолол судалгаанд болон зардалд тулгуурласан байна.
	15. Лабораторийн байгууллагын сорилт, шинжилгээний үнэ хөлс, төлбөртэй холбоотой асуудлаар Бирж нь итгэмжлэгдсэн этгээдээс үндэслэл тооцоолол, тохиромжтой үнэ эсэх талаар тайлбар гаргуулан авч болно.

### Тав. Хяналт, шалгалт, зөрчил хариуцлага

* 1. Бирж нь итгэмжлэгдсэн этгээдийн үйл ажиллагааг зохицуулсан журам, зааварт үүргийн биелэлтэд хяналт тавьж, шалгалтыг дангаар эсхүл Санхүүгийн зохицуулах хороо, хариуцлага ногдуулах эрх бүхий бусад байгууллагатай хамтран хийж гүйцэтгэж болно.
	2. Итгэмжлэгдсэн этгээд, түүний эрх бүхий албан тушаалтан нь энэхүү журам болон бусад холбогдох дүрэм, журмыг зөрчсөн, эсхүл хэрэгжүүлээгүй тохиолдолд тэдгээрт хүлээлгэх хариуцлагатай холбоотой харилцааг Биржийн энэ болон бусад холбогдох журам, заавраар зохицуулна.
	3. Итгэмжлэгдсэн этгээд, түүний эрх бүхий албан тушаалтанд дараах хэлбэрийн хариуцлагыг хамтад нь эсхүл тус тусад нь тооцно.
		1. Сануулах;
		2. Итгэмжлэлийг түдгэлзүүлэх;
		3. Итгэмжлэлийг хүчингүй болгох.
	4. Итгэмжлэгдсэн этгээд, түүний эрх бүхий албан тушаалтанд ногдуулах хариуцлагын хэлбэрийг сонгохдоо Бирж нь итгэмжлэгдсэн этгээд, түүний эрх бүхий албан тушаалтны гаргасан зөрчлийн шинж чанарыг харгалзаж үзнэ.

### Зургаа. Итгэмжлэлийн хугацааг сунгах, түдгэлзүүлэх, цуцлах

* 1. Итгэмжлэгдсэн этгээд нь олгогдсон итгэмжлэлийн хугацааг сунгуулах хүсэлт гаргахдаа итгэмжлэлийн хугацаа дуусахаас хуанлийн 30 хоногоос доошгүй хугацааны өмнө Биржид албан бичгээр хүсэлт гаргана.
	2. Итгэмжлэл сунгуулах хүсэлт гаргахдаа энэхүү журмын Гуравт заасан итгэмжлэл олгогдоход тавигдах шалгуур, нөхцөл, шаардлагыг хангаж ажиллаж байгаа болохыг харуулсан бичиг баримтыг ирүүлнэ.
	3. Энэхүү журмын 6.2-д заасан шалгуур, нөхцөл шаардлагыг хангасан болон итгэмжлэл хүчинтэй байх хугацаанд холбогдох хууль тогтоомж, журам, зааврыг зөрчөөгүй, Биржтэй байгуулсан гэрээгээр хүлээсэн үүрэг биелүүлж ирсэн этгээдийн итгэмжлэлийн хугацааг 1 жилээр сунгана.
	4. Итгэмжлэгдсэн этгээд нь итгэмжлэлийн хугацааг сунгуулах хүсэлт гаргаагүй нь итгэмжлэлийн хугацааг дуусгавар болгон, итгэмжлэлийг хүчингүйд тооцох үндэслэл болно.
	5. Дараах тохиолдолд итгэмжлэлийг түдгэлзүүлэх арга хэмжээ авна:
		1. Итгэмжлэгдсэн этгээдийн Биржийн түүхийн эдийн арилжаанд итгэмжлэлийн хүрээнд үйл ажиллагаа эрхлэх эрхийг түр хязгаарласан арга хэмжээтэй холбогдуулан Биржээс өгсөн үүргийг тогтоосон хугацаанд биелүүлээгүй;
		2. Олон нийтийг, түүхий эдийн арилжаанд оролцогч талуудыг төөрөгдүүлсэн зар сурталчилгаа, хуурамч мэдээлэл тараасан;
		3. Зах зээлийг урвуулан ашиглах дүрэм, журмыг зөрчиж аливаа байдлаар өөрийн харилцагч буюу түүхий эд худалдагч, худалдан авагч болон хөрөнгө оруулагчдын эрх ашгийг хохироосон, хохироож болзошгүй үйлдэл, эс үйлдэл гаргасан;
		4. Биржийн дүрэм, журмаар тогтоосон бусад тохиолдолд.
	6. Итгэмжлэлийг түдгэлзүүлсэн үндэслэл арилсан, хэвийн болсон, засагдсан тохиолдолд холбогдох баримт материалыг үндэслэн, Итгэмжлэлийн эрхийг сэргээнэ.
	7. Биржээс олгосон итгэмжлэлийг дараах тохиолдолд цуцална:
		1. Итгэмжлэгдсэн үйл ажиллагаа эрхлэгч нь өөрөө хүсэлт гаргасан;
		2. Итгэмжлэгдсэн үйл ажиллагаа эрхлэгч нь татан буугдсан, дампуурсан, өөр хуулийн этгээдтэй нэгдсэн, үйл ажиллагааны чиглэл болон албан ёсны нэрээ өөрчилсөн;
		3. Итгэмжлэлийн хугацаа дууссан, энэ журмын 6.1-д заасан хугацаанд итгэмжлэлийн хугацааг сунгуулах хүсэлт гаргаагүй;
		4. Биржийн зохих журам, заавар болон биржтэй байгуулсан гэрээний үүргээ биелүүлэлгүй сүүлийн нэг жилийн хугацаанд 2 ба түүнээс дээш тооны зөрчил дутагдал гаргасан;
		5. Энэхүү журмын 6.5-т заасан нөхцөл бүрдсэн бөгөөд залруулах арга хэмжээ авагдаагүй 6 сар ба түүнээс дээш хугацаа өнгөрсөн;
		6. Хуулийн этгээдийг үүсгэн байгуулагч, компанийн 10 хувь ба түүнээс дээш хувийн хувьцаа эзэмшигч, эрх бүхий албан тушаалтан нь сүүлийн хоёр жилд гэмт хэрэг үйлдэж, шүүхээр ял шийтгүүлсэн.
		7. Эрх бүхий байгууллагаас шаардсан;
	8. Биржийн итгэмжлэлийн хугацааг сунгах, түдгэлзүүлэх, эрхийг цуцлах эсэх асуудлыг энэхүү журмын 2.7-д заасны дагуу Биржийн Гүйцэтгэх захирал шийдвэрлэнэ.
	9. Журмын 6.8-д заасан шийдвэрийг шийдвэр гарснаас хойш ажлын гурван өдрийн дотор итгэмжлэгдсэн этгээдэд бичгээр ба цахимаар илгээнэ.
	10. Бирж нь итгэмжлэлийг түдгэлзүүлэх, сунгах, цуцлах хүсэлт, өргөдлийг хүлээн авсан өдрөөс хойш хуанлийн 30 хоногийн дотор биржид хянан хэлэлцэнэ.

### Долоо. Үйлчилгээний хөлс

* 1. Итгэмжлэл хүсэгч нь Биржид итгэмжлэл хүсэх тухай өргөдөл гаргахдаа өргөдлийг хүлээн авч хянах үйлчилгээний хөлсийг буцаан олгогдохгүй нөхцөлтэйгөөр төлж, энэ тухай баримтыг өргөдөлдөө хавсаргана.
	2. Энэхүү журмын 7.1-д заасан хөлсийн хэмжээ нь .... төгрөг байна.

### Найм. Бусад

* 1. Итгэмжлэл хүсэгч болон итгэмжлэгдсэн этгээд нь Биржээс олгогдсон итгэмжлэлтэй холбоотой буюу Биржид итгэмжлэл хүссэн өргөдөлтэй холбоотойгоор гаргасан аливаа шийдвэрийг эс зөвшөөрвөл шийдвэрийг хүлээн авсан өдрөөс хойш ажлын 10 өдрийн дотор Биржийн маргаан таслах зөвлөлд гомдол гаргаж болно.
	2. Энэхүү журмыг батлах, түүнд нэмэлт, өөрчлөлт оруулах, шинэчлэн найруулах, тэдгээрийн хүчин төгөлдөр болох хугацаа, дагаж мөрдөх журмын талаарх Биржийн ТУЗ-ийн шийдвэрийг Хороо батламжилснаар хүчин төгөлдөр болно.
	3. Энэхүү журмын хавсралтууд нь журмын салшгүй хэсэг байна.

~oOo~

###

### Нэгдүгээр хавсралт.

**ИТГЭМЖЛЭЛ ХҮССЭН ӨРГӨДЛИЙН МАЯГТ**

Бид дараах байдлаар итгэмжлүүлэхийн тулд энэхүү өргөдлийг гаргаж байна:

 Итгэмжлэл шинээр Итгэмжлэл сунган Түдгэлзүүлэх Цуцлуулах

|  |  |
| --- | --- |
| 1 | *Компанийн ерөнхий мэдээлэл* |
| 1.1 | Компанийн нэр |  |
| 1.2 | Улсын бүртгэлийнгэрчилгээний дугаар |  |
| 1.3 | Улсын бүртгэлийн гэрчилгээавсан огноо |  |
| 1.4 | Регистрийн дугаар |  |
| 1.5 | Компанийн харьяалал |  |
| 1.6 | Хувьцаат капиталын дүн |  |
| 1.7 | Тусгай зөвшөөрлийнтөрөл | Тусгай зөвшөөрөл авсан огноо | Тогтоолындугаар |
| Агуулах, чингэлэг терминал |  |  |
| Ачаа тээвэрлэлт |  |  |
| Сорилт, шинжилгээний лаборатори |  |  |
| 2 | *Ажил, Үйлчилгээний төрөл, нөхцөл* |
| 2.1 | Агуулахын, чингэлэг терминалын үйлчилгээ |  |
| 2.2 | Тээвэр, логистикийн үйлчилгээ |  |
| 2.3 | Сорилт, шинжилгээний лабораторийн үйлчилгээ * Суурин тоноглол ашигладаг
* Байнгын бус тоноглол ашигладаг
* Хөдөлгөөнт\явуулын лаборатори
 |  |
| 2.4 |  |  |
| 2.5 |  |  |
| 3 | *Хаяг, байршил* |
| 3.1 | Ажлын байрны талаарх мэдээлэл | □ Өөрийн | □ Түрээс |
| 3.2 | Байршил | * Агуулахын/Терминалын/Тээврийн/Сорилт, шинжилгээний лабораторийн нэр, албан ёсны болон байршил тодорхойлох хаяг, байнга харилцах утас, и-мэйл хаяг

.................................................................................Салбар:........................................ |
| 3.3 | Вэб сайт |  |
| 3.4 | И-мэйл хаяг |  |
| 3.5 | Ажлын утас, факс |  |

|  |  |
| --- | --- |
| 4 | *Үүсгэн байгуулагч болон 5-аас дээш хувийн хувьцаа эзэмшигчид* |
| № | Овог, нэр | Оруулсан хөрөнгийн | Ажил эрхлэлтийн байдал |
| Үнийн дүн | Хувь |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| *5* | *Төлөөлөн удирдах зөвлөл* |
| № | Овог, нэр | Албан тушаал |  Ажил эрхлэлтийн байдал |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |
| *6* | *Санхүүгийн үзүүлэлт /...... оны .... сарын .... –ны байдлаар (жилийн дүнгээр)/* |
| № | Үзүүлэлт | Актив | Пассив |
| 1 | Нийт хөрөнгө |  |  |
| Эргэлтийн хөрөнгө |  |  |
| Эргэлтийн бус хөрөнгө |  |  |
| 2 | Өр төлбөр, Эзэмшигчийн өмчийн дүн |  |  |
| Өр төлбөр |  |  |
| Эзэмшигчийн өмч |  |  |
| 3 | Нийт орлого |  |  |
|  | Үндсэн үйл ажиллагааны орлого |  |  |
|  | Бусад орлого |  |  |
| 4 | Нийт зардал |  |  |
| 5 | Цэвэр ашиг /алдагдал |  |  |
| 6 | Аудит хийсэн компани | Нэр: | Хаяг: |
| *7* | *Хөдлөх ба үл хөдлөх хөрөнгийн мэдээлэл /тээврийн хэрэгслийг хадгалах байр, тээврийн хэрэгсэл, тоног төхөөрөмжийн жагсаалт гэх мэт/. Хэрэв түрээсэлдэг бол холбогдох гэрээг ирүүлнэ.* |
| № | Хөрөнгийн жагсаалт | Тоо хэмжээ | Нийт үнийн дүн | Улсын бүртгэлийн гэрчилгээний дугаар |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| *8* | *Удирдах албан тушаалтан болон Ажиллагсдын мэдээлэл /салбарыг оролцуулна/* |
| № | Ажилтнуудын овог, нэр | Албан тушаал | Ажилд орсон огноо | Мэргэшсэн үнэмлэх эсхүл дипломын дугаар |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| *9* | *Бусад мэдээлэл, бүрдүүлэх материал* |  |  |
| 1 | Өргөдөл гаргагч, түүний эрх бүхий албан тушаалтан, нөлөө бүхий хувьцаа эзэмшигч эсхүл толгой компани нь холбогдох хууль тогтоомжийг ноцтойгоор зөрчиж байсан, сүүлийн 5 жилийн хугацаанд зөрчлийн улмаас тусгай зөвшөөрөл нь хүчингүй болж байсан эсэх талаар |  |  |
| 2 | Өргөдөл гаргагчийн нөлөө бүхий хувьцаа эзэмшигч, толгой компани дампуурсан, төлбөрийн чадваргүйд тооцогдож байсан эсэх талаар |  |  |
| 3 | Өргөдөл гаргагч, түүний эрх бүхий албан тушаалтан, нөлөө бүхий хувьцаа эзэмшигч эсхүл толгой компани нь эдийн засгийн гэмт хэрэгт холбогдон буруутай нь тогтоогдсон эсхүл сэжиглэгдэн шалгагдаж байгаа эсэх талаар |  |  |
|  4 | Үүсгэн байгуулагч, компанийн нийт хувьцааны 10 ба түүнээс дээш хувийг эзэмшигч хувьцаа эзэмшигч, эрх бүхий албан тушаалтнуудын өр төлбөртэй эсэх талаар татварын байгууллагын болон ШШГЕГ-ын тодорхойлолт  |  |  |
|  5 | Хөдлөх ба үл хөдлөх хөрөнгө, тээврийн хэрэгсэл, тоног төхөөрөмж, эд хөрөнгийн жагсаалт, гэрчилгээний хуулбар, ба тэдгээр нь журамд заасан шаардлага хангасан эсэхийг тодорхойлох  |  |  |
|  6 | Сүүлийн 3 жилийн аудитлагдсан санхүүгийн тайлан |  |  |
|  7 | Үндсэн үйл ажиллагаандаа мөрдөхөөр гаргасан зайлшгүй шаардлагатай гэж үзсэн журам, зааврууд, түүнийг баталсан шийдвэрийн хамт |  |  |
| 8 | Дэд бүтцийн талаарх мэдээлэл /цахилгаан, цэвэр, бохир ус, интернэтийн гэрээ/ түүний хуулбар |  |  |
| 9 | Агуулахын хашааны урт, өргөн болон хашаан доторх агуулах тус бүрийн чанар, багтаамжийн мэдээлэл |  |  |
| 10 | Хэмжих хэрэгсэл буюу баталгаат жин, пүүг Стандартчилал, хэмжил зүйн газраас баталгаажуулсан гэрчилгээний хуулбар. |  |  |
| 11 | Агуулах тус бүрийн 4 талаас авсан гаднах, 8 зүгт авсан доторх зураг (хэвлэмэл, 8х10-оос доошгүй хэмжээтэй, дөрвөн булан, хана, шал, тааз, хаалга, тоног төхөөрөмж, хураах тавцанг харуулсан) |  |  |
| 12 | Тээврийн хэрэгслийн байршлыг тогтоох системийн тухай танилцуулга /GPS-ийн гэрээтэй байх/, |  |  |
| 13 | Боловсон хүчний мэдээлэл, жагсаалт /диплом, мэргэшсэн үнэмлэх, хөдөлмөрийн гэрээ зэргийн хуулбар/ |  |  |
| 14 | Даатгалын байгууллагын тодорхойлолт, даатгалын гэрээний хуулбар |  |  |
| 15 | Улс хоорондын ачаа тээвэрлэх зөвшөөрөлтэй холбоотой Тээвэрлэлтийн хариуцлагын гэрээний хуулбар |  |  |
|  | Техникийн оношилгоо, хяналтын үзлэг ба тооллогод хамрагдсан тухай Авто тээврийн нэгдсэн систем дэх мэдээлэл |  |  |
|  | Лабораторийн итгэмжлэлийн хүрээний дэлгэрэнгүй мэдээлэл:* Гүйцэтгэж байгаа сорилтын төрөл
* Сорилт хийх бүтээгдэхүүн, материал, зүйлийн нэр
* Тодорхойлох үзүүлэлт
* үзүүлэлт Сорилтын арга, аргачлал
* Сорилтын хамрах хүрээ, илрүүлэх хязгаар
* Хэмжлийн эргэлзээ
 |  |  |
| *Албан ёсны баримт бичгийг заавал нотариатаар баталгаажуулах шаардлагатай.* |
| *10* | *Батламж* |
| “Монголын хөрөнгийн бирж” ХК-ийн итгэмжлэгдсэн этгээдээр бүртгүүлэхээр өргөдөл гаргагч “...................” компани нь “Монголын хөрөнгийн бирж” ХК-д ирүүлсэн материалын үнэн зөвийг хариуцах бөгөөд хуурамч, худал мэдээлэл ирүүлсэн нь тогтоогдсон тохиолдолд холбогдох хууль тогтоомжийн дагуу хариуцлага хүлээх ба цаашид Монгол Улсын хууль тогтоомж, үнэт цаасны зах зээлд мөрдөгдөж буй Санхүүгийн Зохицуулах Хороо болон “Монголын хөрөнгийн бирж” ХК-ийн холбогдох журам, заавар, гэрээгээр хүлээсэн үүргээ бүрэн биелүүлж ажиллахыг БАТАЛЖ байна.Тамга Захирал / Гарын үсэг/20... оны ... сарын ... -ний өдөр |